Innledning

Denne erfaringsrapporten er skrevet etter et halvt års opphold på Erasmus Universitetet i Rotterdam (EUR). Jeg har prØvd å få med de viktigst inntrykkene og erfaringene jeg

har hatt så langt, men dersom det er noe annet du vil ha svar på, er det bare å ta

kontakt. (Adressen finner du i slutten av rapporten!)

Universitetet EUR er et forholdsvis nytt universitet og huser ca 18.500 studenter og 3.500 ansatte. Den delen av universitetet som ind.erk. studentene kommer i kontakt med (Woudestein

complex) ligger i utkanten av Rotterdam, ca 15 minutters sykkeltur fra bykjernen. Her

finner man foruten Fakultetet for Økonomi, også historie, juss, Rotterdam School of Management, Business Administration (MBA) samt et par andre, mindre fakultet. På

Hoboken complex (som ligger på en litt annen kant av byen) finner man universitetets medisin fakultet.

EUR tilbyr et stort antall fag på engelsk og et opphold her skulle passe like fint for

ORAL-studenter som for de økonomi-frelste. Eneste unntak er Op.an. retningen da det engelske fagtilbudet på dette området er heller dårlig. Ellers tilbys det et bra utvalg av

fag   innenfor   områdene   logistikk,   markedsføring,   OU   og   generell bedriftsØkonomi/finansiering. I brosjyren "Courses in English" som kan fåes ved å kontakte ICIR-kontoret (se adresse på siste side) eller fakultetet hjemme på NTNU,

finner man en oversikt over aktuelle kurs som tilbys på engelsk. Vær klar over at også

de fleste kursene som står under Rotterdam School of Management's IMScEC-

program (et utvekslingsprogram for rene økonomi studenter) kan velges. Ulempen med

disse kursene er at all undervisningen kommer konsentrert i slutten av semestret og

eksamen kan i enkelte tilfeller være nokså vrien (les: høy strykprosent).

Normalt vil du få tilsendt et skjema der du må krysse av for fag som du ønsker å ta i I. semesteret (ikke noe endelig valg!!!). I tillegg må du vanligvis sende en sØknad til hver enkelt foreleser der du ber om å få ta faget. (Fristene varierer fra 15. Juni til ingen frist

i det hele tatt.) Spesielt viktig er det at fristene for fag i kategorien 'seminarer' overholdes, da antall studenter som får ta faget ofte er begrenset. (Sjeldent noe

problem for ind.øk. studentene da vi stort sett har et godt faglig gn~nnlag for å delta!)

Du kan gjerne sØke på flere fag eller seminarer enn du har tenkt til å ta, men gi beskjed

til foreleseren dersom du trekker deg. For vanlige fag (ikke seminarer) kan du også

normalt delta selv om du ikke har sendt inn sØknad innen fristen. De er med andre ord svært fleksible her nede. Snakker du med foreleseren på tomannshånd når du kommer

til Rotterdam, så ordner det meste seg. Til orientering trenger du ikke å søke på IMScEC fagene før du kommer til Rotterdam og det er vanligvis ikke vanskelig å få plass! Du kan også velge nederlandske fag dersom du blir litt dreven i språket (kan

være aktuelt i det 2. semesteret dersom du virkelig går inn for å lære deg nederlandsk)

eller gjør en spesialavtale med foreleseren slik at du kan få eksamen og eventuelle

øvinger på engelsk.

Evalueringen skjer som oftest ved skriftlig eller muntlig eksamen. I noen fag må man dessuten levere små prosjekter (gn~ppearbeid) som også teller på karakteren. Karakterene går fra 1-10, men I0'ern deles ut heller sjeldent. Alt under 6.0 er stryk.

Faglig sett er nivået her nede omtrent som på NTNU, men de går ikke alltid så dypt som man av og til kunne Ønske. Min oppfatning er også at fagkombinasjonen blir noe svakere enn om man hadde tatt 4. året hjemme. Dessuten går man glipp av prosjektet slik at hovedoppgaven kan komme noe brått På. Likevel, et år i utlandet er absolutt å anbefale, om iM<e akkurat av faglige grunner.

FØr semesteret startet arrangerte universitetet et 3 ukers språkkurs (pris ca fl 350,-) . Foruten å lære seg litt nederlandsk, ble man også svært godt kjent med de andre utenlandsstudentene. Kurset er absolutt å anbefale dersom du har mulighet for å avse de f~rste ukene i august. Et alternativ er språkkurs på kassett. Disse er vanligvis tilgjengelig på de stØrre bibliotekene og er til gjengjeld gratis til Iåns. Ellers klarer du deg også fint uten noe kurs da de fleste nederlenderne er svært gode i engelsk.

På universitetet finner man også et svært bra idrettshus. Betaler man ca n 100,(omtrent 400 norske kroner) så har man fri tilgang på det meste av det som tilbys i et helt år fremover, bl. a. squash og tennisbaner (sistnevnte er utendørs), fotball, styrkerom, bordtennis etc. etc. Det er ingen svØmmehall på universitetsområdet, men flere muligheter ellers i Rotterdam!

Rotterdam Rotterdam er en by med i underkant av 600.000 innbyggere. Tar man med de omliggende forstedene nærmer det seg fort en million. På grunn av tyskernes bombing av Rotterdam under krigen, måtte det meste bygges opp fra grunnen av ved krigens slutt og byen er i dag svært moderne.

Til tross for at Rotterdam regnes for å være en såkalt 'arbeidsby', så er utelivet og tilbudet på kinoer o.l. temmelig bra. Rotterdam er dessuten et svært godt utgangspunkt for reiser i Mellom Europa. (Ca. en time til Amsterdam, 5-6 timer til Paris eller London etc.) Prismessig ligger reisene omtrent som i Norge eller litt under. Har du smått med penger eller Ønsker du bare å bntke egne krefter, er sykkelen et godt alternativ. På en snau halvtime kommer du godt ut på landet og vekk fra Rotterdams brede gater. Sykkelstier finner du over alt, selv midt i bykjernen. Jeg vil anbefale at du lar din egen sykkel bli hjemme i Norge. Sykkeltyveri er en svært utbredt hobby og det anbefales derfor at du heller kjØper en brukt sykkel når du kommer ned. Du får en brukbar sykkel for fl 20,- og oppover. Spanderer du en skikkelig lås (2x sykkelprisen er en grei huskeregel) så kan du satse på at heller nabosykkelen blir tatt i stedet for din....

Lengter du etter vafler, norske aviser eller nyhetene på TV2, så er SjØmannskirken det rette stedet. Foruten gudstjeneste hver sØndag, arrangeres også studentsamlinger, julemiddag etc. Pass på at kirka har adressen din i Rotterdam slik at du kan få beskjed når noe er på gang.

Prisnivået i Nederland er generelt hØyt, dvs. omtrent som i Norge. Bare matvarer og sykler er merkbart billigere. PC'er, bØker og annet som kan komme en student til gode, koster omtrent det samme som hjemme. Tar man med stipendet fra ERASMUS så tror jeg de fleste vil komme bedre ut økonomisk enn om man hadde studert i Norge.

Fagvalg Når det gjelder fagvalg er naturligvis dette noe enhver må ta stilling til selv. I den nevnte brosjyren "Courses in English" vil du finne en grei beskrivelse av de fleste fagene. Likevel vil jeg komme med noen bemerkninger til de fagene jeg selv har tatt i det første semesteret (en slags "logistikk-pakke"):

-Seminar Business Policy and Business Management (BPBM) (11 +7,5 Cp) Faget går over et helt år, men kan også velges for kun ett semester. Hele kurset er basert på gn~ppearbeid (sammen med nederlandske studenter) der aktuelle emner er strategiformulering, beslutningsteori, kommunikasjon m.m.   Kultur og strategiimplementering taes opp i det 2. semesteret.

Jeg og tre andre fra ind.øk. hadde i utgangspunktet valgt faget for et helt år, men vi hoppet av etter halvgått løp da diskusjonene (som er en viktig del av faget) ble vel filosofiske og lite konkrete. Det er ingen vanlige forelesninger i kurset. Dersom du har lyst til å delta så bØr du sette av minst tre hele dager pr. uke. Husk å sende sØknad i tide. Personlig anbefaler jeg å ta faget kun i det første semesteret, men det blir jo naturligvis bare en "smakssak". Evaluering: Ukentlige innleveringer (gruppevis), deltagelse i diskusjonene samt innlevering av et eget "mini" prosjekt.

-Maritime Economics and International Transport (3 cp) Greit fag som tar for seg de viktigste elementene i bulk og linje transport. Går ikke alltid like i dybden, men faget er en grei innfØring i maritim Økonomi dersom du har interesse for fagområdet. Kurset er et helårsfag, men det kan også velges for kun det fØrste semesteret. Dersom du har tatt skipsfartsØkonomi på NTNU passer det fint å ta faget kun i det andre semesteret. Evaluering: Ukentlige innleveringer (referat fra forelesningene) og muntlig eksamen. I tillegg bør man skrive er lite prosjekt, men legger man litt arbeid i det kan man lett få dette igjen i form av flere belastningstimer (eller "credit points (cp)" som det heter her nede).

-Cultures and Organisational Behaviour (3 cp) Fin innfØring i ulike kulturers innvirkning på organisasjoner. Pliktig oppmØte i forelesningene der varierende emner blir tatt opp til diskusjon. Ca. 5 små innleveringer danner gn~nnlaget for karakteren. Ingen eksamen. Du kan få to ekstra credit points dersom du vil skrive et lite prosjekt i faget.

-Logistics Systern (IMScEC kurs) (4 cp) Faget tar for seg de fleste operative sidene ved logistikken, men er ikke så strategi fokusert som "Logistikk Ledelse" på NTNU. Evaluering: I tillegg til skriftlig eksamen må man levere to små prosjekter (case studies) som til sammen teller 40% av karakteren. Du trenger ikke å søke på dette faget (eller andre IMScEC fag) før du drar til Nederland, men forhør deg på IRO-kontoret (se siste side) når du kommer hit om hvordan du bør gå fram for å få delta (sjeldent noe problem!).

For å få året ved EUR godkjent av NTNU bØr du ha minst 18 cp. pr. semester, m.a.o. minst 36 cp. totalt. 42 cp er full, årlig studie belastning (Tilsvarer ca. 96 Bt. ved NTNU) .

Hybel Kvaliteten på hyblene i Rotterdam er varierende, men jevnt over bedre enn de som tilbys f.eks. i Karlsruhe. Hybler med leie under fl 400,- bØr unngås da de enten er rimelig dårlige eller ligger temmelig usentralt. Personlig vil jeg anbefale å bo på «Erasmus International House,, som ligger like ved universitetet. -Store, moderne rom og mange kjente under samme tak. Ulempen er prisen, nesten fl 600,- pr. måned inkludert strøm, sengetØy og alt du trenger på kjØkkenet. Dersom du Ønsker å bo her må du være tidlig ute med en sØknad, m.a.o. IKKE vent på at Internasjonal Avdeling (IA) skal søke etter hybel for deg. Skriver du et brev til ICIR ved EUR (adressen står fortsatt på siste side) i Iøpet av mars/april bØr sjansene være gode. Be om å få tilsendt søknadsskjema for hybel, men husk «fØrst til mØlla..» osv. Dersom du iMte skaffer søknadsskjema selv vil du få dette tildelt av IA utpå vårparten. De fleste hyblene ved International House er da opptatt og du får sannsynligvis tildelt rom et annet sted i byen,enten; · hjemme hos en landlord/landlady (et rom i et vanlig bolighus/leilighet der du deler kjøkken og bad med huseieren), · du 'låner' hybelen til en nederlandsk student som selv er utenlands, eller ·  privat 'hybelhus' der du deler kjØkken og bad med andre studenter.

Nyttige tips

Helt til slutt vil jeg komme med et par tips dersom du har tenkt deg til Rotterdam: · Ta med egen PC dersom du skal ha typiske ORAL-fag med mye skriving. Datasalene på EUR er bare åpne mellom klokka 09.00 og 17.00 og pågangen kan ofte vcere stor. Stengt lØrdag og sØndag! Bra skrivere tilgjengelig. WP er standard programvare, men Word finnes på noen få maskiner.

· Som tidligere nevnt: SØk etter hybel selv dersom du vil ha et bra sted å bo. Erasmus International House anbefales, men vær tidlig ute med sØknaden! Ta med Fødselsattest (fåes hos Folkeregisteret) + Apostille (fåes hos Fylkesmannen). Du får garantert bntk for dem!

· Du må registrere deg hos politiet i Rotterdam for å få oppholdstillatelse, men IKKE gå dit selv fØr universitetet (V/IRO) gir deg beskjed om det. -De gir en felles liste til politiet over nye studenter og skaffer deg en egen 'time' slik at du slipper unna den vanlige kØen. Regelen sier egentlig at du må registrere deg innen 8 dager etter ankomst til Nederland, men det får ingen konsekvenser dersom du venter til IRO skaffer deg time hos politiet engang i september. Du sparer en masse tid og penger på at IRO gjØr jobben for deg! Når du blir innkalt til politiet, ta med pass, husleiekontrakt, kontoutskrift eller bekreftelse fra Lånekassen, og EUR studiebevis (hvis du har fått det).

· Ta med en bekreftelse fra Lånekassen evt. en fet bankkonto utskrift som viser at du har nok penger å leve for det kommende året. (Politiet vil spØrre deg etter en slik bekreftelse!) · Killroy har billige flybilletter til Amsterdam. Tog eller båt (Kristiansand Amsterdam) er andre alternativer.

Dersom det er noe mere du vil vite så er det bare å kontakte meg på en av frzrlgende adresser:

raf@ stud.unit.no

Stn~isenburgdwarsstraat 486 3063 BW Rotterdam Nederland telef. +31.10.402.9682

Nordlysvn. 51B 0489 Oslo Telef. 22152965

OpphØrer ca. I. Februar 1997

Adresse i Nederland t.o.m. 31. mai 1996

Her kan du stort sett alltid få vite hvor hvor jeg befinner meg!

Nedenfor finner du noen viktige opplysninger/adresser til diverse kontorer på EUR:

International Relation Office (IRO) Dette er Faculty of Economics' egen 'internasjonal avdeling'. Alle spØrsmål om fag besvares villig på dette kontoret. IRO ordner også med time-avtale hos politiet (for oppholdstillatelse) slik at du slipper å skaffe dette selv.

Adresse:

Rotterdam School of Economics Erasmus University Rotterdam IRO, Room H10-34 P.O. Box 1738 3000 DR Rotterdam Nederland

Information Centre for International Relations (ICIR) Her kan du få brosjyren (~Courses in English,,, hybelsØknader og informasjon om språkkurset. SØknadsskjema for sportskort til idrettsbygget kan du også få her.

Adresse:

ICIR Erasmus University Rotterdam Room CB-09 P.O. Box 1738 3000 DR Rotterdam Nederland

